Mai mulți bani pentru investițiile într-un program esențial pentru România. Șeful statului a semnat decretul
- Cristian Raducanu
- 8 martie 2024, 19:30
Klaus Iohannis a semnat decretul pentru finanțarea suplimentară a programului Anghel Saligny. În temeiul legii promulgate de Klaus Iohannis, programul de investiții va fi suplimentat cu 750 de milioane de lei.
Klaus Iohannis a promulgat vineri, 08 martie, actul normativ pentru aprobarea Ordonanței de urgență a Guvernului nr.28/2023, referitor la stabilirea unor măsuri în derularea Programului Național de investiții "Anghel Saligny".
Klaus Iohannis a promulgat legea pentru aprobarea OUG 28/2023
Astfel, în temeiul legii promulgate de Klaus Iohannis, programul de investiții "Anghel Saligny" va fi suplimentat cu 750 de milioane de lei pentru realizarea construcțiile de reabilitare și consolidarea a planșeului de acoperire a râului Dâmbovița în Piața Unirii.
Prin urmare, demersul are ca scop "Regenerarean spaţiilor publice în zona Pasajul Unirii, prin realizarea lucrărilor de consolidare şi reabilitare a planşeului de acoperire a râului Dâmboviţa în Piaţa Unirii, cu finanţare de la bugetul de stat, prin bugetul Ministerului Dezvoltării, Lucrărilor Publice şi Administraţiei pentru cheltuielile care pot fi finanţate prin Program, precum şi suplimentarea valorii totale a Programului naţional de investiţii Anghel Saligny cu suma de 750.751.800,690 lei, pentru finanţarea acestui obiectiv".
Fonduri suplimentare pentru Programul de investiții Anghel Saligny
În data de 24 mai 2023, Camera superioară a Parlamentului a adoptat proiectul de lege în calitate de prima cameră sesizată. După care, pe 13 februarie proiectul a fost votat și de Camera Deputaților, for decizional în acest caz.
În altă ordine de idei, Klaus Iohannis a semnat vineri, 8 martie, decretele pentru eliberare din funcție a cinci judecători pe motiv de pensionare.